Test, test... jedan, dva, tri.
Kada tvoj bend pokušava da svira, povratna sprega je iritantna prepreka,
ali u velikom orkestru prirode, povratna sprega ne samo da je korisna,
ona čini da sve funkcioniše.
A šta je tačno povratna sprega?
Ključni element zvuka, okruženja ili društvenih nauka
je pojava koju zovemo međusobna uzročna interakcija.
Tu X utiče na Y, Y utiče na X itd.
To stvara tekući proces koji zovemo povratna sprega.
A priroda je puna ovakvih mehanizama.
Njih čine veze među živim i neživim bićima
koje stvaraju elastičnost tako što upravljaju načinom na koji stanovništvo
i mreža hrane reaguju na događaje.
Kada biljke umru, ta neživa materija obogaćuje zemljište stvarajući humus,
stabilnu masu organskog materijala koja obezbeđuje vlagu i hranljive materije
za rast ostalih biljaka.
Što više biljaka raste i umre, proizvešće se više humusa,
čime će više biljaka rasti, i tako dalje.
Ovo je primer pozitivne povratne informacije,
koja je osnovna sila pomoću koje se grade ekosistemi.
Ali, ne zove se pozitivna povratna sprega zbog toga što je korisna.
Pozitivna je više zato što naglašava određeni efekat ili promenu
u odnosu na prethodne uslove.
Ove pozitivne ili pojačane sprege mogu biti i štetne,
kao kada se uklanjanjem šume stvara mogućnost za eroziju,
što iz zemlje odnosi organske i hranljive materije,
te se manje biljaka učvršćuje za zemlju što vodi do dalje erozije.
Nasuprot tome, negativna povratna sprega smanjuje ili se odupire promenama
u ekosistemu da bi se održala stabilnija ravnoteža.
Uzmimo kao primer grabljivice i njihov plen.
Kada ris pojede divljeg zeca, smanjuje se populacija zečeva,
ali će ova kap u risovom izvoru hrane učiniti i da se broj riseva smanji,
čime se smanjuje broj grabljivica, što dovodi do povećanja broja zečeva.
Neprekidan ciklus stvara talasasti obrazac,
održavajući dugoročnu ravnotežu i omogućava da se lanac ishrane održi.
Povratni procesi se mogu činiti nelogičnim jer su mnogi od nas
navikli na predvidjlivije scenarije koji linearno povezuju uzrok i posledicu.
Na primer, čini se da jednostavno
prskanje pesticida pomaže biljkama jer ubija insekte štetočine,
ali to može dovesti do drugih nepredvidljivih posledica.
Na primer, ako prskanje smanjuje broj insekata,
grabljivice koje ih jedu će imati manje hrane.
Kako se njihov broj smanjuje,
manji broj grabljivica će dovesti do povećanja broja insekata,
što je suprotno efektu prskanja.
Svaka povratna sprega je proizvod karika u lancu.
Dodajte negativnu kariku i potpuno će preokrenuti povratnu spregu,
i jedna slaba karika će značajno smanjiti efekat celokupne povratne sprege.
Ako karika nestane, cela petlja je prekinuta.
Ali ovo je samo jednostavan primer,
jer prirodne zajednice ne čine odvojeni lanci ishrane,
već mreža njihovih interakcija.
Povratne petlje će često biti indirektne, pojavljujući se kroz duže lance.
Mreža ishrane koja sadrži 20 populacija može napraviti hiljade petlji
dužine do 20 karika.
Ali, umesto da se stvara neuređena kakofonija,
povratne sprege u ekosistemima rade zajedno,
stvarajući pravilne obrasce, baš kao što više instrumenata
zajedno stvaraju kompleksno, ali harmonično muzičko delo.
Opšte negativne povratne sprege su važne da bi se kontrolisale pozitivne,
kao što bubnjevi održavaju ritam.
Možete pogledati na koji način određeni ekosistem funkcioniše unutar okruženja
kao da predstavlja svoj zaštitni znak.
Okeani kojima dominiraju interakcije među grabljivicama i plenom,
i jake negativne i pozitivne petlje stabilizovane samoprigušujućom spregom
su moćne i glasne, uz mnoge oscilacije.
Pustinjski ekosistemi, gde je obrt biomase spor,
i slabe povratne veze se kreću kroz mrtvu materiju, više liče na stalno brujanje.
A tropske prašume, sa svojom velikom raznovrsnosti bića,
mnogostrukim obrtom hrane, i jakom spregom kroz živu i neživu materiju,
je kao bujna parada zvukova.
Uprkos tome što stabilizuju,
mnoga od ovih staništa i njihovih ekosistema se vremenom razvijaju i menjaju
poput harmonija koje stvaraju.
Krčenje šuma može bujne tropske predele pretvoriti u jalovo tlo,
kao što se uspešan ansambl može raspasti nakon što izgubi svoje zvezde.
Ali napušteno parče obrađene zemlje može vremenom prerasti u šumu,
kao što se bend iz garaže može razviti u fantastičan orkestar.